b'\n_START_ARTICLE_\nRelikviarij\n_START_PARAGRAPH_\nRelikvi\xc3\xa1rij (srednjeve\xc5\xa1ko latinsko reliquarium iz reliquiae = ostanki) v kr\xc5\xa1\xc4\x8danstvu skrinja za shranjevanje in razkazovanje (\xc4\x8de\xc5\xa1\xc4\x8denje) ostankov sv. kri\xc5\xbea, posmrtnih ostankov mu\xc4\x8dencev, svetnikov, njihove obleke idr. relikvij. Obstoj relikviarijev je v kr\xc5\xa1\xc4\x8danstvu izpri\xc4\x8dan \xc5\xbee od 4. stoletja naprej. Relikvarij je navadno izdelan v obliki sarkofaga, dela telesa, ki ga hrani (npr. oprsja, roke, prsta), ali v obliki navadne \xc5\xa1katle iz kovine, usnja ali \xc4\x8dvrstega platna. Relikviarij je lahko zelo majhen - npr. \xc5\xa1katlica, ki vsebuje noht svetnika. Obstajajo tudi veliki relikviariji, ki vsebujejo celotno truplo svetnika ali svetnice. Relikviariji so pogosto umetni\xc5\xa1ko oblikovani, pozla\xc4\x8deni in bogato okra\xc5\xa1eni ter imajo veliko umetni\xc5\xa1ko vrednost.'